Broj: 02 – 031 –sl.

Nikšić, 28.07.2025. godine

Predsjednik Opštine Nikšić razmotrio je Izvještaj o radu DOO “Vodovod i kanalizacija“ Nikšić za 2024. godinu i dao sljedeće

**OCJENE I ZAKLJUČKE**

**OCJENE**

1. Izvještaj o radu DOO „Vodovod i kanalizacija“ Nikšić za 2024. godinu daje prikaz obavljanja djelatnosti od javnog interesa kao i dopunske djelatnosti, utvrđene Zakonom o komunalnim djelatnostima, Odlukom o osnivanju Društva sa ograničenom odgovornošću „Vodovod i kanalizacija“ Nikšić i Statutom društva.
2. U DOO „Vodovod i kanalizacija“ Nikšić je na dan 31.12.2024. godine bilo je ukupno 191 zaposleno lice, od toga 184 na neodređeno vrijeme , 7 na određeno vrijeme.
3. Osnovni oblici organizovanja Društva, shodno Statutu Društva su: tehnički sektor, ekonomski sektor, pravni sektor, službe i drugi oblici organizovanja.
4. Snabdijevanje vodom korisnika u sistemu vodosnabdijevanja Nikšića u 2024.godini bilo je zadovoljavajuće. U periodu od avgusta do oktobra sistem nije bio u mogućnosti da snabdije sve korisnike vodom, pa su u prigradskim naseljima uvedena planska isključenja, odnosno restrikcije u vodosnabdijevanju. Posebno ugrožena naselja vezana za gradski sistem vodosnabdijevanja su bila: Stubički kraj, Bogetići i Kličevo. Zbog smanjene izdašnosti i značajno povećane potrošnje , izvorište Poklonci je bilo aktivno u periodu do 17. jula do 16. septembra 2024.godine, dok je izvorište Blace bilo aktivno u periodu od 27.avgusta do 9.septembra 2024.godine. Sve seoske vodovode karakteriše značajno povećanje potrošnje vode u ljetnjim periodima, veliki broj nelegalnih priključaka na vodovodnoj mreži i neracionalna potrošnja od strane korisnika. Od seoskih vodovoda koji se snabdijevaju preko gradskog vodovodnog sistema u ljetnjem periodu najviše problema je bilo u vodovodima Stubički kraj i Bogetići. U najsušnijem periodu Društvo je uvodilo restrikcije. Od seoskih vodovoda koji imaju nezavisne sisteme vodosnabdijevanja, u ljetnjem periodu kao i prethodne godine, najveća problematika je bila vezana za vodovod u Župi nikšićkoj. Razlog ovakvog stanja je: enormno povećanje potrošnje korisnika , velika nelegalna potrošnja, neodgovorno djelovanje pojedinih stanovnika ove mjesne zajednice (jedan dio korisnika nema ugrađene vodomjere), pojedinci bez dozvole vrše zatvaranje ventila na vodovodnoj mreži i na taj način ostavljaju pojedina naselja bez vode. Vodovod Petrovići sa okolnim naseljima, takođe je u ljetnjem periodu bio opterećen velikom potrošnjom od strane korisnika. Uz redovno održavanje i saniranjem otkaza koji su se dešavali na pumpnim postrojenjima sistem je funkcionisao. Vodovodni sistem u Grahovu uz redovno održavanje snabdijevao je uredno sve korisnike ove MZ.
5. Tokom 2024. godine ispravnost i kvalitet vode za piće je kontrolisao Institut za javno zdravlje kao i interna renovirana i osavremenjena laboratorija Društva. Značajno je naglasiti da je tokom čitave godine kvalitet vode bio u skladu sa Pravilnikom o zdravstvenoj ispravnosti.
6. U cilju obezbjeđenja urednog vodosnabdijevanja, dovoljne količine vode ispravne za piće svim korisnicima, permanentnom smanjenju gubitka na mreži, Društvo je tokom 2024. godine:

* radilo na izgradnji i proširenju vodovodne mreže (smanjenje učešća azbestnih cijevi u ukupnoj mreži), zamjeni vodomjera, mjerenju, regulaciji i racionalizaciji potrošnje vode po zonama kao i tretmanu vode-hlorisanje

1. Radi praćenja bezbjednosti vode za piće, Društvo je ispoštovalo sve procedure propisane HACCP sistemom, a obavljen je i treći redovni nadzor sistema početkom marta 2024. godine. Početkom marta 2024.godine obavnjen je četvrti redovni nadzor sistema menadžmenta kvaliteta prema zahtjevima standarda MEST EN ISO 9001:2015. U martu 2024.godine uspješno je odrađen drugi redovni nadzor Sistema menadžmenta zaštite životne sredine ( MEST EN ISO 14001 :2015). Vidan je napredak na nivou cijelog preduzeća i konstatovano je da se u potpunosti poštuje važeća dokumentacija, kao i zahtjevi standarda. U toku 2024.godine realizovana je obuka troje zaposlenih za internog auditora sistema menadžmenta ISO 9001 i ISO 14001 a sve u cilju pobonjšalja poslovnog ambijenta.
2. Društvo je tokom 2024. godine održavalo hidrotehničku opremu: fontane na trgu, fontane u parku, kao i sve gradske česme, završilo radove na sanaciji česme u parku.
3. Vršeno je kontinuirano održavanje i rekonstrukcija fekalne i atmosferske kanalizacione mreže, izgradnja nove kanalizacione mreže i pružanje usluga po zahtjevima građana i pravnih lica. Intezivirani su radovi na priključenju objekta individualnog i kolektivnog stanovanja na mrežu fekalne kanalizacije čime se obezbjeđuje veća količina otpadnih voda za novoizgrađeno postrojenje. Opšti cilj je da se, priključenjem objekta na mrežu fekalne kanalizacije te uklanjanjem septičkih jama, doprinese zaštiti životne sredine i poboljšanju kvaliteta uslova života stanovništva. Za održavanje kanalizacije se koriste specijalna vozila velike starosti što otežava same intervencije. Pored dotrajalosti vozila dodatni problem u radu službe bio je usled nedostatka adekvatne radne snage.

**Ukupan prihod** koji je ostvaren u 2024. godini iznosi **4.850.631,81€.** Najznačajniju stavku u formiranju ukupnog prihoda predstavljaju poslovni prihodi **96,12%** dok finansijski i ostali prihodi iznose **3,88%** ukupnog prihoda. Najveći dio čine prihodi od osnovne djelatnosti **63,32%** ukupnog prihoda i to: od prodaje vode **45,11%** (u apsolutnom iznosu **2.188.351,38**€) i odvodnje otpadnih komunalnih voda **18,21%** (u apsolutnom iznosu **883.118,70**€). Prihodi od izrade priključaka i zamjene vodomjera iznose **81.458,59**€ (**1,68%** ukupnog prihoda). Od radova na vodovodnoj i kanalzacionoj mreži Društvo je prihodovalo **456.557,68€** (**9,41%** ukupnog prihoda). Prihodi od crpljenja, odvoza i zbrinjavanja otpadnih voda iz septičkih jama iznose **50.583,08**€ (**1,04%** ukupnog prihoda). Održavanjem atmosferske kanalizacije Društvo je prihodovalo **58.051,84€** (**1,2%** ukupnog prihoda). Odloženi prihodi u visini amortizacije komunalne infrastrukture iznose **657.708,78€** (**13,56%** ukupnih prihoda). Prihodi od prodaje vode putem cistijerni iznose **22.253,28€** **(0,46%** ukupnih prihoda). Prihodi od ostalih usluga i ostali poslovni prihodi iznose **264.528,05€** (**5,45%** ukupnih prihoda).

**Ukuni rashodi** za 2024. godinu iznose **4.680.250,37€**. Troškovi zarada, naknada zarada i ostali lični rashodi iznose **2.450.772,47€** i bilježe povećanje od **11,63%** u odnosu na prošlu godinu, a sve uzrokovano primjenom granskog kolektivnog ugovora. Materijalni troškovi zbirno iznose **655.454,14€.**

Rezultat poslovanja DOO „ Vodovod i kanalizacija“ Nikšić je dobit u iznosu od **170.336,56€**, koji će uz saglasnost Osnivača upotrijebiti za pokrivanje negativnih rezultata iz prethodnih perioda

Na osnovu datih ocjena, Predsjednik Opštine Nikšić donio je sljedeće:

**Z A K LJ U Č K E**

1. Usvaja se Izvještaj o radu DOO „Vodovod i kanalizacija“ Nikšić za 2024. godinu.
2. Sprovesti mjere kontrole na identifikaciji ilegalnih priključaka u cilju smanjenja nelegalnih potrošača vode, pogotovu u prigradskim naseljima i u ljetnjem periodu, što bi znatno uticalo na smanjenje gubitaka na mreži.
3. Imajući u vidu starost i dužinu vodovodne mreže u sistemu vodosnabdijevanja, a kako bi produžili životni vijek sistema i održali njegovu efektivnost, u narednom periodu neophodno je značajno više ulagati u rekonstrukciju.
4. U cilju povećanja naplate potraživanja preduzeti sve raspopožive mjere.
5. Društvo zbog karakteristika cjevovoda koristi kontejnere gasnog hlora od 1t koji su prepoznati kao opasnost i rizik od eventualnog incidenta što predstavlja opasnost za ljude i okolinu pa se ovaj rizik mora ukloniti tj. neutralisati.
6. Održati postojeći nivo funkcionisanja mreže atmosferske i fekalne kanalizacije i u skladu sa zahtjevima građana i planovima Opštine pristupi njenom proširenju.
7. Nastaviti sa preduzimanjem mjera na povećanju broja priključenja postojećih objekata na izgrađenu fekalnu kanalizaciju u cilju njene potpune valorizacije.
8. Nastaviti sa ažuriranjem katastra podzemnih instalacija ( vodovoda, fekalne i atmosferske kanalizacje).
9. U cilju blagovremenog i efikasnog izvršavanja poslova iz okvira svoje djelatnosti neophodno je raditi na unapređenju saradnje sa lokalnom upravom i drugim javnim službama.
10. U saradnji sa Osnivačem pronaći modele za obezbjeđenje finansijskih sredstava za poboljšanje tehničke opremljenosti Društva, stvaranje razvojnih mogućnosti u cilju proširenja djelatnosti i ostvarivanjem prihoda.

P r e d s j e d n i k

Marko Kovačević, s.r.